II. Chuna nalay talakaxokgon la ixlilat, watiiya namakgtaya tika ixakstukan tachixkuwit, limakgantaxtit ixlitamakg tayatkan chu ixlitamakgtakgalhatkan, pula chuna namalhani tikù talakgsinit, chu ni'tlawanit takgalhapan la wan tapakgsin usu tatlawan nema namakgtaya.
Nak litamakgtayan takgantaxtin tapakgsit namakgatsi tu nikgatsi nak talakgsin la akgtumtapuwan nema wi nak tapakgsin xla likatsin 103 chu 107 xla ja'e Limapakgsin.|Akxni nalikgawakan tatlawan nema likstu tu ixla lipaxaw ixtiyat, sakgat, chu kakiwin chu laktsu pulataman, ixlimakit ixlilakg chanat lipulatamatni usu ixlichalhuwakan tiyat tlan natalhkawali, chu wa ama tlan tamasi ixlakata nakamakgtaya pulatamat usu tachixkuwit nema nakamapakuwikan chu kalapastakan xlakata tlan nakitaxtu ixlakgchanatkan matakuxtunanin, lachi xatatlawan chu xalitakgawa.|Nila nalay takgantaxtin tapakgsit la wan lakstuntin tatsokgni, nak xtalakgalhit kalaktsu tiyat, nak tachokgon takgxtakgejni ni ixlilat lali a nana nilaw lakgchan, watiya tlan mastakan usu tamakgtayat xalakapala litapakgsin. Akxni nalikgawakan tatlawan nema kamakgtaya ixlakgchanatkan, anatiyà limakgxtakgkan yan tlawakan la ixkalakgchan tatlawan, watiyawa nema xlawan nak ixliwakg tamakxtumit.